รัฐบาลไทย-ข่าวทำเนียบรัฐบาล-พ่อเมืองหนองบัวลำภูนำภาคีเครือข่าย Kick off "บ้านนี้มีรัก ปลูกผักกินเอง-ทางนี้มีผล ผู้คนรักกัน" ตามพระราชดำริกรมสมเด็จพระเทพรัตนราชสุดา ฯ พุ่งเป้าสร้างความมั่นคงทางอาหาร
วันพุธที่ 27 ธันวาคม 2566
27/12/2566
พ่อเมืองหนองบัวลําภูนําภาคีเครือข่าย Kick off "บ้านนี้มีรัก ปลูกผักกินเอง-ทางนี้มีผล ผู้คนรักกัน" ตามพระราชดําริกรมสมเด็จพระเทพรัตนราชสุดา ฯ พุ่งเป้าสร้างความมั่นคงทางอาหาร
พ่อเมืองหนองบัวลําภูนําภาคีเครือข่าย Kick off "บ้านนี้มีรัก ปลูกผักกินเอง-ทางนี้มีผล ผู้คนรักกัน" ตามพระราชดําริกรมสมเด็จพระเทพรัตนราชสุดาฯ พุ่งเป้าสร้างความมั่นคงทางอาหารอย่างต่อเนื่อง เพื่อคุณภาพชีวิตที่ดีอย่างยั่งยืนของประชาชน
วันนี้ (27 ธ.ค. 66) นายสุวิทย์ จันทร์หวร ผู้ว่าราชการจังหวัดหนองบัวลําภู เปิดเผยว่า จังหวัดหนองบัวลําภูได้จัดกิจกรรม Kick off "บ้านนี้มีรัก ปลูกผักกินเอง-ทางนี้มีผล ผู้คนรักกัน" ตามโครงการสตรีหนองบัวลําภูร่วมใจน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สู่การขยายผลการปลูกผักสวนครัว 30 ชนิด เพื่อสร้างความมั่นคงทางอาหาร โดยมี นางณัฐติกานต์ จันทร์หวร ประธานแม่บ้านมหาดไทยจังหวัดหนองบัวลําภู นายเสฏฐชัย ยุทธเศรษฐสิริ พัฒนาการจังหวัดหนองบัวลําภู หัวหน้าส่วนราชการ ข้าราชการ พนักงาน เจ้าหน้าที่ คณะกรรมการพัฒนาสตรีจังหวัดหนองบัวลําภู (กพสจ.) คณะกรรมการพัฒนาสตรีอําเภอ (กพสอ.) และภาคีเครือข่ายร่วมกิจกรรม ณ บริเวณถนนข้างสํานักงานเหล่ากาชาดจังหวัดหนองบัวลําภู
โอกาสนี้ นายสุวิทย์ จันทร์หวร ผู้ว่าราชการจังหวัดหนองบัวลําภู และคณะ รับมอบพันธุ์ผักสวนครัวให้กับผู้ว่าราชการจังหวัดหนองบัวลําภู จํานวน 30 กระถาง 30 ชนิด จากคณะกรรมการพัฒนาสตรีจังหวัดและคณะกรรมการพัฒนาสตรีอําเภอ เพื่อนําไปปลูกบริเวณจวนผู้ว่าราชการจังหวัด บ้านพัก และมอบให้กับพี่น้องประชาชนในพื้นที่ พร้อมกันนี้ยังได้ร่วมกันเอามื้อสามัคคีปลูกไม้ผล สองข้างทาง ในกิจกรรม "ทางนี้มีผล ผู้คนรักกัน" โดยปลูกต้นมะม่วงและต้นขนุน บริเวณถนนข้างสํานักงานเหล่ากาชาดจังหวัดหนองบัวลําภู บริเวณถนนข้างสวนมหสักข์-สักสยามมินทร์ และถนนบริเวณบ้านพักสรรพากรพื้นที่
นายสุวิทย์ จันทร์หวร ผู้ว่าราชการจังหวัดหนองบัวลําภู กล่าวว่า การจัดกิจกรรม Kick off "บ้านนี้มีรัก ปลูกผักกินเอง-ทางนี้มีผล ผู้คนรักกัน" จัดขึ้นเพื่อสร้างความมั่นคงทางอาหารอย่างต่อเนื่องและยั่งยืน เพื่อลดรายจ่าย สร้างรายได้ระยะสั้นทั้งในระดับครัวเรือน ระดับกลุ่มอาชีพ และระดับชุมชน และเพื่อเป็นการรณรงค์ให้มีการปลูกผักสวนครัวทุกครัวเรือนทั่วจังหวัดหนองบัวลําภู เน้นการพึ่งพาตนเองและความสามัคคีของคนในชุมชน ต่อยอดและขยายผลอย่างต่อเนื่องให้เห็นผลเป็นรูปธรรม พร้อมทั้งมีการรณรงค์ส่งเสริมการดําเนินกิจกรรม “ทางนี้มีผล ผู้คนรักกัน” เป็นการขับเคลื่อนความต่อเนื่องในการสร้างความมั่นคงทางอาหารอย่างยั่งยืน ลดรายจ่าย สร้างรายได้ ทั้งในระดับครัวเรือนและระดับเครือข่ายพัฒนา ทําให้เกิดกระแสการปลูกผักสวนครัวอย่างต่อเนื่องเป็นตัวอย่างแก่ประชาชนในจังหวัดหนองบัวลําภู
นายสุวิทย์ จันทร์หวร ผู้ว่าราชการจังหวัดหนองบัวลําภู กล่าวเพิ่มเติมว่า การจัดกิจกรรมในครั้งนี้ยังเป็นส่วนหนึ่งของการขับเคลื่อนกิจกรรมวันดินโลก กระทรวงมหาดไทย ปี 2566 - 2567 "ดินดี น้ําดี ชีวีมีสุข อย่างยั่งยืน : Sustainable Soil and Water for better Life" อันเป็นการน้อมนําเอาหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาใช้ในชีวิตประจําวัน อันสะท้อนว่า "ดิน" เป็นแหล่งอาหารที่สําคัญที่จะส่งผลทําให้พวกเราทุกคนได้มีชีวิตอยู่ได้โดยปกติสุข
"จังหวัดหนองบัวลําภูมีความมุ่งมั่นในการขับเคลื่อนงานสนองแนวพระราชดําริเพื่อเสริมสร้างความมั่นคงด้านอาหาร สร้างคุณภาพชีวิตที่ดีให้กับพี่น้องประชาชนทุกคน พร้อมทั้งนํานโยบายของกระทรวงมหาดไทยที่มุ่งทําให้เกิดการ “บําบัดทุกข์ บํารุงสุข” พี่น้องประชาชน กอปรกับการทําให้เกิดสิ่งแวดล้อมที่เอื้อต่อการดํารงชีวิต ทําให้ลูกหลานชาวบางระกําได้มีสิ่งแวดล้อมที่ดี มีอากาศที่บริสุทธิ์ อันจะทําให้มีชีวิตที่ดีอย่างยั่งยืน" นายสุวิทย์ฯ กล่าวเพิ่มเติม
#กระทรวงมหาดไทย #WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife #ดินดีน้ําสมบูรณ์เกื้อกูลชีวิต
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน